Cuneiform Tablet BIN 4 105 (NBC 1671)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
i-ku-pí-a a-na en-um-a-šur DUMU a-ni-nim iṣ-ba-at-ni-a-tí-ma um-ma i-ku-pí-a-ma ša-zu-úz-tum a-na-ku mì-šu me-tum mì-šu pá-ru-um ki-ma me-ra me-tim áš-al-kà 40 ma-na KÙ.BABBAR a-na na-ab-ší-im sú-e-a e-zi-ba-kum lá e-zi-ba-kum IGI a-ni-ú-tim áp-la-ni um-ma en-nam-a-šur-ma a-ta ṭé-em-kà ṣa-áb-ta-kum a-na-ku a-dí 2 u₄-mì ù 3 u₄-mì lá-áš-ta-al-ma a-pá-al-ka a-na a-wa-tim a-ni-a-tim kà-ru-um bu-ru-uš-ḫa-dum ṣa-ḫe-er GAL i-dí-ni-a-tí-ma IGI GÍR ša a-šur ší-bu-tí-ni ni-dí-in IGI ú-ṣur-ša-a-šur DUMU a-gu₅-a IGI bu-ṣí-a DUMU ba-za-za IGI a-šur-mu-ta-bi₄-il₅ DUMU šu-be-lim